b'\n_START_ARTICLE_\nVeliki komet iz leta 390\n_START_PARAGRAPH_\nV\xc3\xa9liki komet iz leta 390 (oznaka C/390 Q1) je komet, ki so ga opazili 5. septembra leta 390 v bli\xc5\xbeini Sonca._NEWLINE_Datum odkritja ni popolnoma siguren, ker nekateri poro\xc4\x8dajo, da so ga odkrili 22. avgusta 390._NEWLINE_Kitajski poro\xc4\x8devalci niso v poro\xc4\x8dilih usklajeni. Komet bi naj imel \xc5\xbee 8. septembra rep dolg okoli 100\xc2\xb0, pri tem pa bi imel magnitudo okoli -1. Nazadnje so ga videli 17. septembra. Komet se je Zemlji verjetno pribli\xc5\xbeal na razdaljo 0,1 a.e. To je tudi ena izmed najmanj\xc5\xa1ih znanih odddaljenosti preleta kometa._NEWLINE_Komet so opazovali tudi v Evropi. O tem poro\xc4\x8da Filostorgij v delu Ecclesiasticae Historiae iz leta 425._NEWLINE_Komet je imel paraboli\xc4\x8dno tirnico z naklonom 36\xc2\xb0. Prison\xc4\x8dje je bilo na oddaljenosti 0,92 a.e. od Sonca .'